COMISIA PERMANENTĂ

a Uniunii Naționale a Barourilor din România (UNBR)

D E C I Z I A nr. 248

25.08.2017

cu privire la activitatea Grupului de lucru constituit de Consiliul UNBR pentru inițierea și coordonarea manifestărilor dedicate aniversarii Centenarului Marii Uniri (1918-2018)

Art. 1. - (1) Grupul de lucru constitut de Consiliul UNBR prin Hotărârea Consiliului UNBR nr. 211/18 februarie 2017, astfel cum a fost modificată și completată prin Hotărârea Consiliului UNBR nr. 265/17 iunie 2017, are ca obiectiv coordonarea la nivel naţional a pregătirii, organizării şi desfăşurării manifestărilor, acţiunilor şi proiectelor de aniversare a Centenarului Marii Uniri (1918-2018)

(2) Grupul de lucru este coordonat de Decanul Baroului Alba.

Art. 2. - (1) Grupul de lucru are următoarele atribuţii:

   a) supune spre aprobare, prin decizie, Comisiei Permanente a UNBR, pe baza propunerilor formulate de Consiliile Barourilor, cu consultarea prealabilă a autorităților publice implicate, manifestările, acţiunile şi proiectele de aniversare a Centenarului Marii Uniri (1918-2018);

   b) propune organizarea de dezbateri concrete, de către Barouri, cu concursul instituțiilor publice de profil, pe teme legate de marcarea şi aniversarea Centenarului Marii Uniri (1918-2018);

   c) asigură, prin Președintele UNBR, coordonarea desfășurării în mod unitar, la nivel naţional, a manifestărilor, acţiunilor şi proiectelor de aniversare a Centenarului Marii Uniri (1918-2018);

   d) elaborează puncte de vedere cu privire la propunerile înaintate de Barouri în legătură cu Proiectul manifestărilor dedicate Centenarului Marii Uniri şi informează Comisia Permanentă a UNBR cu privire la modul de desfășurare a acţiunile şi manifestările dedicate aniversării şi marcării Centenarului Marii Uniri (1918-2018);

   e) elaborează documente, comunicări cu caracter documentar şi sinteze dedicate aniversării Centenarului marii Uniri (1918-2018) şi a Primului Război Mondial, pe care le pune la dispoziția Consiliului UNBR, prin contractarea si conlucrarea cu Muzee și instituții de profil ;

   f) fundamentează oportunitatea şi propune Președintelui UNBR participarea, reprezentarea sau transmiterea de mesaje la manifestările naţionale şi internaţionale dedicate aniversării şi marcării Centenarului Marii Uniri (1918-2018);

   g) centralizează datele despre derularea activităţilor dedicate aniversării şi marcării Centenarului Marii Uniri (1918-2018);

   h) întocmeşte şi prezintă proiecte de mesaje sau declaraţii aferente aniversării şi marcării Centenarului Marii Uniri (1918-2018);

   i) face propuneri pentru instituirea măsurilor de comunicare publică şi identitate vizuală pentru acţiunile şi manifestările dedicate aniversării şi marcării Centenarului marii Uniri (1918-2018).

(2) Grupul de lucru îşi desfăşoară activitatea în strânsă colaborare cu instituții de interes național sau de interes local și cu autorităţile publice implicate în punerea în aplicare a aniversării şi marcării Centenarului Marii Uniri (1918-2018), cu alte instituţii publice şi organizaţii neguvernamentale.

Art. 3. - (1) Structura organizatorică a Grupului de lucru se stabilește prin hotărâri luate cu vot majoritar.

(2) Grupul de lucru înaintează propuneri Comisiei Permanente a UNBR pentru stabilirea relațiilor cu personalul contractual de specialitate ce va fi implicat în desfășurarea activităților inițiate și coordonate cu sprijinul grupului de lucru.

Art. 4. - Dacă din desfășurarea activității Grupului de lucru reiese că este necesară extinderea sa, Coordonatorul Grupului de lucru poate face propuneri în acest sens.

**Art.5** - UNBR derulează operațiunile economico financiare impuse de activitatea grupului de lucru, cu respectarea Procedurii interne de achiziții a UNBR.

**Art. 6** – Prezenta decizie va fi supusă ratificării Consiliului UNBR, se comunică barourilor și membrilor Consiliului UNBR și se publică pe pagina web a UNBR ([www.unbr.ro](http://www.unbr.ro)).

COMISIA PERMANENTĂ